
Afgørelse om ikke miljøvurderingspligt for fjernelse af fysisk betonspærring i vandløbet Kobbe Å på matrikel 123b, Østerlarsker
[bookmark: _Hlk42595413]
[bookmark: _Hlk114477906]Bornholms Regionskommune har modtaget en ansøgning med tilhørende bilag om fjernelse af en fysisk betonspærring på matr.nr. 123b, Østerlarsker.
Afgørelse
Bornholms Regionskommune har vurderet, at projektet ikke vil resultere i væsentlige miljøpåvirkninger og derfor ikke er omfattet af krav om miljøvurdering og tilladelse. Afgørelsen er truffet i henhold til miljøvurderingsloven[footnoteRef:1] § 21, stk. 1.  [1:  LBK nr. 4 af 3/1/2023: Bekendtgørelse af lov om miljøvurdering af planer og programmer og af konkrete projekter (VVM)] 


I afgørelsen er der lagt vægt på følgende forhold: 
· At projektet ikke strider mod den planlægningsmæssige anvendelse af området
· At projektet ikke vil påvirke udpegningsgrundlaget for Natura 2000-områder eller potentielle leveområder for Bilag IV-arter
· At projektet ikke forringer eller forhindrer målopfyldelsen i vandrammedirektivet for overfladevand eller grundvand
· At der samlet set ikke vurderes at være væsentlige miljøpåvirkninger af projektet

Denne afgørelse bortfalder, hvis den ikke er udnyttet inden for tre år, efter at den er meddelt, eller ikke har været udnyttet i 3 på hinanden følgende år jævnfør miljøvurderingslovens § 39. 

Screeningsafgørelsen er ikke en tilladelse, men alene en afgørelse om at projektet ikke skal gennem en miljøvurderingsproces. Bygherre skal derfor sørge for, at de nødvendige tilladelser og dispensationer efter anden lovgivning for eksempel byggeloven er indhentet før projektets anlægsarbejde igangsættes. 

Screeningen er gennemført med udgangspunkt i det projekt, som ansøger har oplyst og på baggrund af de miljømæssige forudsætninger, der er gældende på screeningstidspunktet. Hvis projektet ændres i forhold til forudsætningerne, skal ansøger anmelde de påtænkte ændringer til kommunen, så kommunen kan vurdere, om ændringen udløser krav om miljøvurdering.

Sagens oplysninger
Ansøgningen er indsendt i henhold til miljøvurderingslovens § 19, hvoraf det fremgår, at bygherre før etablering, udvidelse eller ændring af projekter omfattet af lovens bilag 2 skal indgive en skriftlig ansøgning til den myndighed, der skal behandle ansøgningen. 

Projektet er omfattet af miljøvurderingsloven, bilag 2, punkt 10 f, Anlæg af vandveje, som ikke er omfattet af bilag 1, kanalbygning og regulering af vandløb. Kommunen er myndighed.

Ved en screening foretager kommunen en vurdering efter kriterierne i miljøvurderingslovens bilag 6 af, om projektet må antages at kunne medføre en væsentlig påvirkning på miljøet og dermed er omfattet af krav om miljøvurdering og tilladelse (tidligere betegnet VVM-pligt). 

Bornholms Regionskommune har gennemført en screening efter kriterierne i miljøvurderingslovens bilag 6. Screeningen fremgår af screeningsskema, vedlagt som bilag 1.

Projektbeskrivelse
Det ansøgte projekt har til formål at forbedre vandløbets fysiske forhold ved at fjerne en betonspærring. Projektet bidrager til, at det kan opnå dets fastsatte miljømål fra vandområdeplanerne om god økologisk tilstand.  Projektet sikrer fri passage for fisk og smådyr i vandløbet.

Projektet foregår på matrikel 123b, Østerlarsker.

Projektet gennemføres af Bornholms Regionskommune, Center for Miljø Plan og Kultur.

Projektet behandles også i henhold til naturbeskyttelsesloven[footnoteRef:2] og vandløbsloven[footnoteRef:3]. [2:  LBK nr 927 af 28/06/2024 - Bekendtgørelse af lov om naturbeskyttelse]  [3:  LBK nr 1217 af 25/11/2019 - Bekendtgørelse af lov om vandløb] 


Projektets miljøpåvirkninger
Bornholms Regionskommune har screenet projektet efter kriterierne på bilag 6 til miljøvurderingsloven, se vedlagte screeningsskema. Herunder beskrives de væsentligste emner.

Natura 20000
[bookmark: _Hlk236122542]Projektområdet er ikke beliggende i et Natura-2000 område, men cirka 80 meter nedstrøms ligger Natura 2000-område nr. 213 Randkløve Skår. Kobbe Å løber gennem Natura 2000-området og har inden for Natura 2000-området sit udløb i havet. På udpegningsgrundlaget for Natura 2000-området er en række habitatnaturtyper. Vandløbet er ikke kortlagt som en habitatnaturtype. Vandløbet løber gennem/langs et areal, som er kortlagt som en mosaik af habitatnaturtyperne strandeng og kystklint/klippe. Projektet vurderes, når det er gennemført, at påvirke vandløbets tilstand positivt og idet anlægsarbejdet er kortvarigt, vurderes anlægsarbejdet kun at give anledning til mindre og midlertidige påvirkninger af vandløbet.  
Bornholms Regionskommune vurderer, at projektet ikke vil medføre en væsentlig påvirkning på Natura-2000 områder og de arter og naturtyper, som er på udpegningsgrundlaget og at projektet ikke vil medføre væsentlig påvirkning på international natur.

National natur
Kobbe Å er et §3-beskyttet vandløb. Kobbe Å løber i projektområdet gennem en § 3-beskyttet eng. Adgangsvejen til projektområdet er gennem den beskyttede eng. Naturmyndigheden vurderer, at der vil være en positiv påvirkning på vandløbet, men da Kobbe Å er beskyttet gennem naturbeskyttelseslovens §3 vil et projektet i vandløbet kræve en dispensation. Det vurderes, at en sådan dispensation kan opnås, idet projektet er naturfremmende. Der vurderes ikke at være tale om en større tilstandsændring og påvirkningen på vandløbet vurderes ikke at være væsentlig.
Den beskyttede eng kan blive påvirket ved kørsel af arbejdsmaskiner og materiel. Der beskrives i ansøgningen, at der kan bruges køreplader og at projektet udføres i en tør periode. Dette er med til at mindske påvirkningen på engen. Naturmyndigheden vurderer dog, at projektet ikke vil påvirke engen væsentligt.
Bornholms Regionskommune vurderer, at projektet ikke vil medføre væsentlige påvirkninger på nationalt beskyttet natur og at de nødvendige dispensationer til projektet kan opnås.

Bilag IV-arter
Bornholms Regionskommunes naturmyndighed har gennemgået de tilgængelige databaser Arter og Naturbasen. Der er ikke registreret bilag IV-arter inden for eller i umiddelbar nærhed af projektområdet.
Den nærmeste registrering af bilag IV-arter er registreringer af markfirben ved kysten nordøst for projektområdet. Projektområdet udgør ikke egnede levesteder for markfirben. Andre bilag IV-arter, som generelt kan forekomme i området, er arter af flagermus og padder. Flagermus kan have levesteder i træer, men idet projektet ikke medfører påvirkning af træer, vurderes det ikke at medføre nogen påvirkning på mulige yngle- og rasteområder for flagermus. Padder yngler i søer og kan have rasteområder i skov. Idet projektet hverken påvirker søer eller skov, og idet der heller ikke er nogen søer i nærheden, vurderes der ikke at ske nogen påvirkning på mulige yngle- og rasteområder eller oplagte spredningsforbindelser for padder.
Bornholms Regionskommunes vurderer derfor, at projektet ikke vil medføre en væsentlig påvirkning på bilag IV arter.

Rødlistearter
Ved en gennemgang af databaserne Arter og Naturbasen, er der registreret rødlistearterne tyklårssolbille og nattergal i eller tæt på projektområdet. Nattergal er knyttet til skov og krat og fugtige områder. Projektet påvirker ikke skoven, og naturmyndigheden vurderer dermed, at der ikke er væsentlig påvirkning på nattergalens levesteder. Tyklårssolbille lever på solåbne, græs og urtebevoksede områder med blomster, herunder enge. Projektet kan medføre en mindre ikke væsentlig påvirkning, da maskiner skal igennem engen hvor billen kan opholde sig. Eftersom at billen kan rykke sig væk fra projektområdet, er det naturmyndighedens vurdering, at der ikke vil være en væsentlig påvirkning på artens forekomst i området. 
Bornholms Regionskommunes vurderer derfor, at projektet ikke vil have væsentlig påvirkning på danske rødlistearter.

Flora og fauna
Projektområdet rummer naturligt flora og fauna. Området er udpeget som eksisterende økologiske forbindelse i Grønt Danmarkskort i kommuneplanen. Flora og fauna, som er i projektområdet, kan blive forstyrret kortvarigt i anlægsfasen, hvor der køres og arbejdes med maskiner. Der vurderes at være tale om en mindre påvirkning. Når projektet er udført, vurderes det at skabe bedre forhold for flora og fauna i vandløbet, herunder særligt for fisk, idet projektet medfører, at en kunstig spærring fjernes, og vandløbets naturlige tilstand genoprettes. Der vurderes at være tale om en positiv ændring, men da det er et mindre projekt, vurderer naturmyndigheden at der er tale om en væsentlig påvirkning. 
Bornholms Regionskommune vurderer på baggrund af ovenstående, at projektet ikke vil medføre en væsentlig påvirkning på flora of fauna.

Spredningskorridorer
Projektområdet er beliggende i et område udpeget som eksisterende økologisk forbindelse i kommuneplanen. Vandløbet og de tilknyttede arealer med eng og skov udgør en spredningskorridor for dyr og planter. Fjernelse af spærringen i vandløbet vurderes at medføre en positiv forbedring af spredningskorridoren for dyr og planter tilknyttet vandløbet, herunder særligt fisk. Projektet vurderes at være et positivt men mindre projekt. Naturmyndigheden vurderer, at der ikke vil være væsentlig påvirkning på spredningskorridorer ved udførelse af projektet.
Bornholms Regionskommune vurderer derfor, at projektet ikke vil medføre væsentlig påvirkning på spredningskorridorer.


Samlet er det Bornholms Regionskommunes vurdering, at projektet ikke vil resultere i væsentlige miljøpåvirkninger.

Høring 
Ansøgningsskema og ansøgningsmateriale har været i høring hos berørte myndigheder fra den 22. juni 2026 til den 6. juli 2026. Bornholms Regionskommune har vurderet, at de berørte myndigheder er kommunen selv samt Bornholms Museum. Høringssvar er indarbejdet i screeningsskema i bilag 1.

[bookmark: _Hlk243645465]Interessekonflikt
[bookmark: _Hlk236123239]Bornholms Regionskommune, Center for Miljø, Plan og Kultur – team Natur og Miljø er både bygherre, har deltaget i høringen som berørt myndighed og er miljøvurderingsmyndighed for projektet. Det har ikke været muligt at placere bygherrerollen og myndighedsrollen i forskellige centre i kommunen, da begge dele kræver faglig indsigt indenfor fagområderne. Af hensyn til at imødegå interessekonflikter, er der derfor foretaget en fordeling af opgaver, så det er forskellige medarbejdere, som varetager funktionerne som henholdsvis bygherre, berørt myndighed og miljøvurderingsmyndighed. Bygherrefunktionen varetages af Christina Mortensen, som har udarbejdet projektbeskrivelsen og er ansvarlig for den fysiske gennemførsel af projektet. Rollen som berørt myndighed for vandløb har været varetaget af Amalie Charlotte Hansen. Myndighedsfunktionen i forhold til miljøvurderingsloven varetages af Simon Joakim Munk, som er placeret i Center for Miljø, Plan og Kultur – team Natur og Miljø. Leder af Plan, Byg og Miljø, Linda Matzen, er blevet orienteret om interessekonflikten og har godkendt løsningen. Bornholms Regionskommune lader samtidig interessekonflikten fremgå tydeligt af afgørelsen, for på den måde at sikre gennemsigtighed.

Offentliggørelse
Screeningsafgørelsen og det tilhørende screeningsskema meddeles til sagens parter og offentliggøres samtidig på Bornholms Regionskommunes hjemmeside www.brk.dk den 28. oktober 2026. 

Klagevejledning 
Afgørelsen om ikke miljøvurderingspligt kan påklages for så vidt angår retlige spørgsmål, jf. miljøvurderingsloven § 49, stk. 1. Miljø- og Fødevareklagenævnet er klageinstans.

Det kan være svært at afgøre, om der er tale om et retligt spørgsmål. I korthed kan siges, at retlige spørgsmål drejer sig om, hvorvidt reglerne i miljøvurderingsloven er overholdt.

Klageberettiget er miljøministeren og enhver med retlig interesse i afgørelsen samt landsdækkende foreninger og organisationer, der som formål har beskyttelsen af natur og miljø eller varetagelsen af væsentlige brugerinteresser inden for arealanvendelsen og har vedtægter eller love, som dokumenterer deres formål, og som repræsenterer mindst 100 medlemmer.

Hvis du ønsker at klage over denne afgørelse, kan du klage til Miljø- og Fødevareklagenævnet inden 4 uger fra afgørelsen er offentliggjort. Hvis klagefristen udløber på en lørdag eller helligdag, forlænges fristen til den følgende hverdag. Klagefristen udløber ved midnat på dagen for klagefristens udløb. 

Klagefristen er den 25. november 2026.

Du klager via Klageportalen, som du kan finde link til på forsiden af klagenævnenes hjemmeside www.naevneneshus.dk. Du logger på som på øvrige offentlige systemer, typisk med MitID. Klagen sendes gennem Klageportalen til den myndighed, der har truffet afgørelsen. En klage er indgivet, når den er tilgængelig for myndigheden i Klageportalen. Når du klager, skal du betale et gebyr på 900 kr. For offentlige myndigheder, foreninger og organisationer er gebyret på 1.800 kr. Du betaler gebyret med betalingskort i Klageportalen. 

I Klageportalen sendes din klage automatisk først til Bornholms Regionskommune. Hvis Bornholms Regionskommune fastholder afgørelsen, sender Bornholms Regionskommune klagen videre til behandling i Miljø- og Fødevareklagenævnet via Klageportalen. Du får besked om videresendelsen.

Miljø- og Fødevareklagenævnet skal som udgangspunkt afvise en klage, der kommer uden om Klageportalen, hvis der ikke er særlige grunde til det. Hvis du ønsker at blive fritaget for at bruge Klageportalen, skal du sende en begrundet anmodning herom til den myndighed, der har truffet afgørelse i sagen. Myndigheden videresender herefter anmodningen til Miljø- og Fødevareklagenævnet, som træffer afgørelse om, hvorvidt din anmodning kan imødekommes.

Miljø- og Fødevareklagenævnet kan bestemme om en klage efter miljøvurderingslovens § 49, stk. 1 skal have opsættende virkning.

Du kan læse mere om gebyrordning og klage på Nævnenes Hus.

Hvis sagen ønskes indbragt for domstolene, skal det ske inden for 6 måneder fra modtagelsen af afgørelsen.


Venlig hilsen

Simon Joakim Munk
Miljøplanlægger


Bilag 1 				     
Skema til brug for screening (VVM-pligt)

23. oktober 2026

Sagsbehandler: Simon Joakim Munk
	Myndighed
Screening for miljøvurderingspligt
	Bornholms Regionskommune

	Basis oplysninger
	

	Projektbeskrivelse – jf. ansøgningen:
	Bornholms Regionskommune Center for Miljø, Plan og Kultur ansøger om, at fjerne en betonspærring i vandløbet Kobbe Å.

Projektet er en del af Statens vandområdeplaner for 2021-2027, omhandlende at vandløb skal opnå god økologisk tilstand.

Projektet omhandler fjernelse af en fysisk spærring og udjævning af vandløbsbunden.

	Bygherre
	Bornholms Regionskommune, Center for Miljø, Plan og Kultur. Skovløkken 4, 3770 Allinge.

	Projektets placering 
	Matrikel 123b, Østerlarsker.

	Projektet berører følgende kommuner
	Bornholms Regionskommune



	Ejer af projektområde
	Ejer af matrikel 123b, Østerlarsker er forskellig fra bygherre. Der er indhentet fuldmagt til projektet fra ejer.

	Oversigtskort
	[image: ]


	Kortbilag over projekt
	[image: ]
Spærring og metalskabet (markeret med rød) skal fjernes, mens de to skalapæle (markeret med blå) skal bevares.


	Forholdet til miljøvurderingsloven[footnoteRef:4] [4:  LBK nr. 4 af 03/01/2023: Bekendtgørelse af lov om miljøvurdering af planer og programmer og af konkrete projekter (VVM)] 

	

	Hvilke(t) bilagspunkt(er) er projektet omfattet af?

	Projektet er omfattet af bilag 2 pkt. 10 ’Infrastrukturprojekter’, litra f ’Anlæg af vandveje, som ikke er omfattet af Bilag 1, kanalbygning og regulering af vandløb’

	Projektets omfang
	

	1. Projektets areal og volumen 
(nye og samlede)

Bebyggede areal i m2:

Befæstede areal i m2:

Arealbehovet i ha eller m2:

Bygningsmasse i m3:

Maksimale bygningshøjde i m:

Grundvandssænkning i m:

	



Ingen bebyggelse

Intet befæstet areal.

300 m2

Ingen bygningsmasse.

Ingen bygningshøjde.


Intet behov for grundvandssænkning.

	2. Beskrivelse af eventuelle nedrivningsarbejder, fældning af træer, fjernelse af stenbunker, terrænregulering m.v.
	Betonspærring og tilhørende metalskab med rør i projektområdet fjernes/rives ned.

	3. Projektets forbrug og behov for bortskaffelse i anlægsfasen

Råstoffer - type og mængde:

Vandmængde:

Affaldstype og mængder:


Spildevand til renseanlæg:

Spildevand med direkte udledning til vandløb, søer, hav:

Håndtering af regnvand:

Anlægsfasen (længde og årstid):

	




1-10 m3 jord, grus og sten der matcher sammensætningen i vandløbsbunden.

Intet behov for vand i anlægsfasen.

Beton fra spærringen, samt metal, plastik og ledninger i begrænsede mængder.

Intet spildevand til renseanlæg.



Intet spildevand med direkte udledning til overfladevand.

Intet behov for håndtering af regnvand.


Et par dage i 2. halvår af 2026 eller i 2027 i sommerhalvåret. 

	4. Projektets kapacitet for så vidt angår flow og opbevaring af råstof/produkt i driftsfasen
  
Råstoffer – type og mængde:
   
Mellemprodukter – type og mængde: 
  
Færdigvarer – type og mængde: 

Vandmængde:

	





Ingen råstoffer i driftsfasen.


Ingen mellemprodukter i driftsfasen


Ingen færdigvarer i driftsfasen.

Ingen behov for vand i driftsfasen.

	5. Affaldstype og årlige mængder i driftsfasen

Farligt affald:

Andet affald:

Spildevand til rensning:

Spildevand med direkte udledning til vandløb, søer, hav:

Håndtering af regnvand:
	


Intet farligt affald i driftsfasen.

Intet andet affald i driftsfasen.

Intet spildevand til rensning i driftsfasen.



Intet spildevand med direkte udløb til overfladevand i driftsfasen.

Intet behov for håndtering af regnvand i driftsfasen.


	Projektets karakteristika og placering

	Ja
	Nej
	Tekst

	Arealanvendelse
	
	
	

	6. Forudsætter projektet ændring af kommuneplanen?
	
	X

	Projektet vurderes ikke at være i modstrid med rammerne i kommuneplanen. Der er derfor ikke behov for ændringer af kommuneplanen i form af kommuneplantillæg.

	7. Er projektets realisering i strid med en eksisterende lokalplan for området?
	
	X

	Projektområdet er ikke lokalplanlagt og projektet har ikke et
omfang, der medfører lokalplanpligt.

	8. Forudsætter projektet ændring af den eksisterende arealanvendelse?

	
	X

	Der vil ikke være ændringer i den eksisterende arealanvendelse. 

	9. Indebærer projektet behov for at begrænse anvendelsen af naboarealer ud over hvad der fremgår af gældende kommune- og lokalplaner?

	
	X

	Projektet vurderes ikke at medføre begrænsninger på omkringliggende arealer.

	Ressourcer
	
	
	

	10. Forudsætter projektet etablering af yderligere vandforsyningskapacitet?

	
	X

	Der er ikke et behov for vand i projektet


	11. Vil projektet udgøre en hindring for fremtidig anvendelse af områdets råstoffer?

	
	X

	Projektområdet ligger ikke indenfor råstofinteresseområder eller råstofindvindingsområder udpeget i den gældende råstofplan.

	Affald og spildevand
	
	
	

	12. Kræver bortskaffelse af affald ændringer af bestående ordninger?

	
	X

	Affald kan bortskaffes til godkendt modtager.



	13. Kræver bortskaffelse af spildevand ændringer af bestående ordninger?
	
	X

	Projektet producerer ikke spildevand og projektets realisering kræver ikke tillæg til den gældende spildevandsplan.


	Vand
	
	
	

	14. Vil projektet medføre påvirkninger af overfladevand eller grundvand, f.eks. i form af udledninger til eller fysiske ændringer af vandområder eller grundvandsforekomster?

Overfladevand:



































Grundvand:




Havområder 
(Havstrategi, 1 sømil ~ 1,9 km fra kysten)

	








X

	












































X




X

	








Kobbe Å er omfattet af statens vandområdeplaner for 2021-2027 om god økologisk tilstand i de danske vandløb. Vandløbet har ringe økologisk tilstand.

Ifølge indsatsbekendtgørelsens §8[footnoteRef:5], må projektet ikke forhindre målopfyldelse eller forringe vandløbet. [5:  BEK nr. 1669 af 08/12/2025: Bekendtgørelse om indsatsprogrammer for vandområdedistrikter] 


Projektet der omfatter at fjerne en fysisk spærring vil have en påvirkning på afvandingsforhold og passage for fisk.
Den største afvandingsmæssige påvirkning vil opstå i det øjeblik spærringen fjernes og vandet udligner sig. Afvandingen vil variere baseret på vandniveauet i åen på det pågældende tidspunkt.

I driftsfasen vil vandet kunne løbe uhindret, som det gjorde inden spærringen blev etableret. Påvirkningen vil umiddelbart omfatte det sidste stræk fra spærringen og ned mod havet, ved at der kommer en mere kontinuer afstrømning. 
Der vil være en mindre påvirkning ved, at der i driftfasen ikke vil være den samme opstuvning bag spærringen som hidtil. Opstuvningen er mindre, grundet terrænet og vil derfor ikke have en væsentlig påvirkning.
Fjernelse af spærringen vil medføre en øget mulighed for passage for fisk og vandlevende smådyr. Dette vil bidrage til opnåelse af miljømålet om god økologisk tilstand i Kobbe Å. 

Det er vandløbsmyndighedens vurdering, at projektet vil medføre en lokal påvirkning omkring spærringen og at projektet er foreneligt med indsatsbekendtgørelsens §8.

Bornholms Regionskommune vurderer derfor at projektet ikke medfører en væsentlig påvirkning i forhold til overfladevand og bidrager til målopfyldelse af vandrammedirektivet i forhold til overfladevand.


Projektet medfører ingen nedsivning til grundvand. Projektet vurderes derfor ikke at forhindre eller forringe målopfyldelsen i vandrammedirektivet i forhold til grundvand.


Projektet vurderes ikke at forhindre eller forringe målopfyldelsen i havstrategidirektivet.  

	15. Er projektet i strid med beskyttelse af vandværksboringer?

	
	
X

	
Konfliktsøgning viser, at projektområdet ligger udenfor beskyttelseszoner omkring vandværksboringer.


	Jord
	
	
	

	16. Er projektet placeret i et område med registreret jordforurening?

	
	
X

	
Konfliktsøgning viser, at projektområdet ligger udenfor områder, hvor der er registeret jordforurening eller mulig jordforurening.


	Luft
	
	
	

	17. Overskrides de vejledende grænseværdier for luftforurening 

i anlægsfasen:


i driftsfasen:


	
	



X


X

	



Projektet vurderes ikke i anlægsfasen at omfatte særlige kilder til luftforurening.

Projektet vurderes ikke i driftsfasen at omfatte særlige kilder til luftforurening.


	18. Vil projektet give anledning til støvgener?
i anlægsfasen:


i driftsfasen:

	
	

X


X

	

Projektet vurderes ikke i anlægsfasen at omfatte særlige kilder til støvgener.

Projektet vurderes ikke i driftsfasen at omfatte særlige kilder til støvgener.

	19. Vil projektet give anledning til lugtgener?
i anlægsfasen:


i driftsfasen:


	
	

X


X

	

Projektet vurderes ikke i anlægsfasen at omfatte særlige kilder til lugtgener.

Projektet vurderes ikke i driftsfasen at omfatte særlige kilder til lugtgener.

	Støj, vibrationer og lys
	
	
	

	20. Overskrides de vejledende eller lokalt fastsatte grænseværdier for støj 

i anlægsfasen:


i driftsfasen:

	
	




X


X

	




Projektet vurderes ikke i anlægsfasen at medføre støj over de vejledende grænseværdier for støj.

Projektet vurderes ikke i driftsfasen at medføre støj over de vejledende grænseværdier for støj.


	21. Vil projektet give anledning til vibrationer?

i anlægsfasen:


i driftsfasen:

	
	


X


X

	


Projektet vurderes ikke i anlægsfasen at omfatte særlige kilder til vibrationer.

Projektet vurderes ikke i driftsfasen at omfatte særlige kilder til vibrationer.


	22. Vil projektet give anledning til lysgener?
i anlægsfasen:


i driftsfasen:


	
	

X


X

	

Projektet vurderes ikke i anlægsfasen at omfatte særlige kilder der kan give anledning til lysgener.

Projektet vurderes ikke i driftsfasen at omfatte særlige kilder der kan give anledning til lysgener.

	Trafik
	
	
	

	23. Vil projektet medføre trafikale påvirkninger?
i anlægsfasen:


i driftsfasen:


	
	

X


X

	

Projektet medfører ikke øget trafik, forhindringer for trafik eller ændringer på trafiksikkerheden i anlægsfasen.

Projektet medfører ikke øget trafik, forhindringer for trafik eller ændringer på trafiksikkerheden i driftsfasen.

	Natur
	
	
	

	24. Kan projektet påvirke registrerede, beskyttede eller sårbare områder?

Natur nationalt:    
































Natur internationalt:



	



X

	




































X

	



[bookmark: _Hlk236122642]Kobbe Å er et §3-beskyttet vandløb. Kobbe Å løber i projektområdet gennem en § 3-beskyttet eng. Adgangsvejen til projektområdet er gennem den beskyttede eng. 
Naturmyndigheden vurderer, at der vil være en positiv påvirkning på vandløbet. Kobbe Å er beskyttet gennem naturbeskyttelseslovens §3, og derfor vil et projekt i vandløbet kræve en dispensation.

Det vurderes, at en sådan dispensation kan opnås, idet projektet er naturfremmende. Det vurderes at der ikke vil være tale om en større tilstandsændring og påvirkningen på vandløbet vurderes ikke at være væsentlig.

Den beskyttede eng kan blive påvirket ved kørsel af arbejdsmaskiner og materiel. Der beskrives i ansøgningen, at der kan bruges køreplader og at projektet udføres i en tør periode. Dette er med til at mindske påvirkningen på engen. Ovenstående vurderer naturmyndigheden ikke vil påvirke engen væsentligt.

Projektet vurderes ikke at påvirke udpeget fredskov omkring projektområdet.

Naturmyndigheden vurderer endvidere, at der ikke er arealer i kommuneplanen, der er udpeget som muligt vådområde.

På baggrund af ovenstående, er det Bornholms Regionskommunes vurdering, at projektet ikke vil medføre en væsentlig påvirkning på national natur. Det er ligeledes forventningen, at der kan opnås de nødvendige dispensationer til projektet.


[bookmark: _Hlk243646358]Projektområdet er ikke beliggende i et Natura-2000 område, men cirka 80 meter nedstrøms ligger Natura 2000-område nr. 213 Randkløve Skår. Kobbe Å løber gennem Natura 2000-området og har inden for Natura 2000-området sit udløb i havet.

På udpegningsgrundlaget for Natura 2000-området er en række habitatnaturtyper. Vandløbet er ikke kortlagt som en habitatnaturtype. Vandløbet løber gennem/langs et areal, som er kortlagt som en mosaik af habitatnaturtyperne strandeng og kystklint/klippe. 
Projektet vurderes, når det er gennemført, at påvirke vandløbets tilstand positivt. Idet anlægsarbejdet er kortvarigt, vurderes anlægsarbejdet kun at give anledning til mindre og midlertidige påvirkninger af vandløbet.  

Naturmyndigheden vurderer, at projektet ikke vil medføre en væsentlig påvirkning på Natura-2000 områder og de arter og naturtyper, som er på udpegningsgrundlaget.

På baggrund af ovenstående, er det Bornholms Regionskommunes vurdering, at projektet ikke vil medføre væsentlig påvirkning på international natur.


	25. Forventes området at rumme beskyttede arter efter bilag IV?

	
	X

	[bookmark: _Hlk243647085]Bornholms Regionskommunes naturmyndighed har gennemgået de tilgængelige databaser Arter og Naturbasen. Der er ikke registreret bilag IV-arter inden for eller i umiddelbar nærhed af projektområdet.
Den nærmeste registrering af bilag IV-arter er registreringer af markfirben ved kysten nordøst for projektområdet. Projektområdet udgør ikke egnede levesteder for markfirben.

Andre bilag IV-arter, som generelt kan forekomme i området, er arter af flagermus og padder. Flagermus kan have levesteder i træer, men idet projektet ikke medfører påvirkning af træer, vurderes det ikke at medføre nogen påvirkning på mulige yngle- og rasteområder for flagermus. Padder yngler i søer og kan have rasteområder i skov. Idet projektet hverken påvirker søer eller skov, og idet der heller ikke er nogen søer i nærheden, vurderes der ikke at ske nogen påvirkning på mulige yngle- og rasteområder eller oplagte spredningsforbindelser for padder.

På baggrund af ovenstående, er det Bornholms Regionskommunes vurdering, at projektet ikke vil medføre en væsentlig påvirkning på bilag IV arter.


	26. Forventes området at rumme danske rødlistearter?
	X

	
	[bookmark: _Hlk236122703]Ved en gennemgang af databaserne Arter og Naturbasen, er der registreret rødlistearterne tyklårssolbille og nattergal i eller tæt på projektområdet.

[bookmark: _Hlk236122811]Nattergal er knyttet til skov og krat og fugtige områder. Projektet påvirker ikke skoven, og naturmyndigheden vurderer dermed at der ikke er væsentlig påvirkning på nattergalens levesteder ud over en mindre forstyrrelse i anlægsfasen.

Tyklårssolbille lever på solåbne, græs og urtebevoksede områder med blomster, herunder enge. Der vil være en mindre ikke væsentlig påvirkning, da maskiner skal igennem engen hvor billen kan opholde sig. Eftersom at billen kan rykke sig væk fra projektområdet, er det naturmyndighedens vurdering, at der ikke vil være en væsentlig påvirkning på artens forekomst i området. 

Andre rødlistede arter er registreret i skovområdet i nærheden af projektområdet. Idet skoven ikke påvirkes, vurderes det, at der ikke er nogen påvirkning på disse arter.

På baggrund af ovenstående, er det Bornholms Regionskommunes vurdering, at projektet ikke vil have væsentlig påvirkning på danske rødlistearter.


	27. Forudsætter projektet rydning af skov?

Skov er et bevokset areal med træer, som danner eller indenfor et rimeligt tidsrum ville danne sluttet skov af højstammede træer, og arealet er større end ½ ha og mere end 20 m bredt.

	
	X

	Det eksisterende skovareal ryddes ikke.

	28. Forventes projektet at påvirke flora og fauna?
	X

	
	[bookmark: _Hlk236122972]Projektområdet rummer naturligt flora og fauna. Området er udpeget som eksisterende økologiske forbindelse i Grønt Danmarkskort i kommuneplanen.

Flora og fauna, som er i projektområdet, kan blive forstyrret kortvarigt i anlægsfasen, hvor der køres og arbejdes med maskiner. Der vurderes at være tale om en mindre påvirkning. Når projektet er udført, vurderes det at skabe bedre forhold for flora og fauna i vandløbet, herunder særligt for fisk, idet projektet medfører, at en kunstig spærring fjernes, og vandløbets naturlige tilstand genoprettes. Der vurderes at være tale om en positiv ændring, men da det er et mindre projekt, vurderer naturmyndigheden, at der ikke er tale om en væsentlig påvirkning.

Bornholms Regionskommune vurderer på baggrund af ovenstående, at projektet ikke vil medføre en væsentlig påvirkning på flora og fauna.


	[bookmark: _Hlk236122984]29. Kan projektet påvirke spredningskorridorer?
	X

	
	Projektområdet er beliggende i et område udpeget som eksisterende økologisk forbindelse i kommuneplanen. Vandløbet og de tilknyttede arealer med eng og skov udgør en spredningskorridor for dyr og planter. Fjernelse af spærringen i vandløbet vurderes, at medføre en positiv forbedring af spredningskorridoren for dyr og planter tilknyttet vandløbet, herunder særligt fisk.

Projektet vurderes at være et positivt men mindre projekt. Naturmyndigheden vurderer, at der ikke vil være væsentlig påvirkning på spredningskorridorer ved udførelse af projektet,

Bornholms Regionskommune vurderer at projektet ikke vil medføre væsentlig påvirkning på spredningskorridorer.


	30. Vil anlægget være i strid med eller til hinder for etableringen af reservater eller naturparker?
	
	X

	Det ansøgte er ikke beliggende i naturpark, reservat eller lignende, og Bornholms Regionskommune er ikke bekendt med, at der skulle være planer om at etablere sådanne i området.


	Landskab
	
	
	

	31. Er projektet i strid med kystnærhedszonen?

	
	X

	Hensigten med kystnærhedszonen er at sikre, at kysterne friholdes for bebyggelse og anlæg, som ikke er afhængige af nærhed til kysten. Dette projekt indeholder ikke ny bebyggelse eller nye anlæg, som er i modstrid med kystnærhedszonen.


	32. Kan projektet påvirke fredede arealer?
	
	X

	Konfliktsøgning viser, at projektområdet ligger udenfor områder, hvor der er registreret fredede arealer. Projektet har kun lokal påvirkning og påvirker derfor ikke fredede områder udenfor projektarealet.


	33. Vil projektet være i strid med eller til hinder for realiseringen af en rejst fredningssag?
	
	X

	Søgning på Danmarks Miljøportal viser, at der ikke er rejste fredningssager i eller i nærheden af projektområdet. 

	34. Forudsætter projektet dispensation fra gældende bygge- og beskyttelseslinjer?

	
	X

	Stedet er omfattet af fortidsmindebeskyttelseslinje. Da der er tale om at fjerne et ”kunstigt” bygningsværk og genetablere naturligt terræn, vurderes projektet ikke at skulle have dispensation fra fortidsmindebeskyttelseslinjen.

Projektet ligger indenfor strandbeskyttelseslinjen. Kystdirektoratet vurderer, at gennemførelse af projektet ikke kræver dispensation fra strandbeskyttelseslinjen.

Bornholms Regionskommune vurderer, at projektet ikke medfører en væsentlig påvirkning på den beskyttelse som bygge- og beskyttelseslinjerne varetager.


	35. Kan projektet påvirke landskabelig værdi og overordnet landskabsstruktur?
	
	X

	Myndigheden vurderer, at projektet har et begrænset omfang og ikke vil være synligt i landskabet.

Bornholms Regionskommune vurderer, at projektet ikke vil påvirke landskabelig værdi og den overordnede landskabsstruktur.


	36. Kan projektet påvirke bynær natur og rekreative områder?
	
	X

	Projektet påvirker kun lokalt inden for projektområdet, som ikke indeholder bynær natur og rekreative områder.

	37. Kan projektet påvirke geologisk værdifulde områder?
	
	X

	Konfliktsøgning viser, at projektområdet ligger udenfor områder med geologiske udpegninger i kommuneplanen.

	Kulturarv og kulturmiljøer
	
	
	

	38. Kan projektet påvirke beskyttede diger?
	
	X

	Der er ingen beskyttede diger i projektområdet.


	39. Kan projektet påvirke fredede og/eller bevaringsværdige bygninger?
	
	X


	Projektet ligger ikke i nærheden af fredede eller bevaringsværdige bygninger.

	40. Kan projektet påvirke værdifulde kulturmiljøer / -områder?
	
	X

	Konfliktsøgning viser, at projektområdet ligger udenfor områder udpeget som historiske bymiljøer eller kulturmiljølandskaber i kommuneplanen


	41. Kan projektet påvirke kirkeindsigtsområder?
	
	X

	Konfliktsøgning viser, at projektområdet ligger udenfor områder udpeget som kirkeindsigtsområder i kommuneplanen


	42. Kan projektet påvirke fortidsminder?
	
	X

	Konfliktsøgning viser, at der er registreret fortidsminder i projektområdet eller umiddelbar nærhed af projektområdet. Myndigheden vurderer, at projektet ikke vil påvirke fortidsminder.

Det er Bornholms Regionskommunes vurdering, at projektet ikke vil have væsentlig påvirkning på fortidsminder. 


	43. Kan projektet påvirke arkæologiske værdier?
	
	X

	Bornholms Museum vurderer, at der ikke er noget af arkæologisk interesse i projektområdet.

Bornholms Regionskommune vurderer, at projektet ikke vil have væsentlig påvirkning på arkæologiske værdier.


	Befolkning og samfund
	
	
	

	44. Kan projektet påvirke erhvervsliv, herunder detailhandel (opland, omsætning, branchestrukturer)?
	
	X

	Projektet er ikke af en karakter eller et omfang, der vurderes at påvirke erhvervsliv eller detailhandel.

	45. Kan projektet påvirke materielle goder (offentlige servicefunktioner)?

Handler om værdien af fælles goder – dog må økonomisk vinkel ikke indgå. Så det er den sundhed befolkningen opnår ved at kunne gå en tur på en natursti, den sikkerhed og tryghed vi oplever ved et fælles og velfungerende elnet, værdien af at kunne komme rundt med offentlig transport, etc.
Der skal navnlig foretages en vurdering af indvirkningerne af et projekt på menneskers brug af materielle goder. Vurderingen skal efter EU-Domstolens praksis derimod ikke omfatte projektets indvirkning på materielle goders værdi.
	
	X

	Projektet er ikke af en karakter eller et omfang, der vurderes at påvirke materielle goder.

	46. Kan projektet påvirke friluftsliv og rekreative interesser?
	
	X

	Der er ikke friluftsliv og rekreative interesser inden for projektområdet. Projektet påvirker kun lokalt, og er ikke af en karakter eller et omfang, der vurderes at påvirke friluftsliv eller rekreative interesser uden for projektområdet.


	47. Kan projektet påvirke svage grupper / handicappede (tilgængelighed til fællesarealer, pladser og bygninger)?
	
	X

	Der er ikke noget i projektet, der ændrer forholdene for svage grupper / handicappede.

	48. Kan projektet påvirke sociale forhold?
	
	X

	Der er ikke noget i projektet, der ændrer på sociale forhold.

	49. Kan projektet påvirke utryghed / kriminalitet?
	
	X

	Der er ikke noget i projektet, der ændrer forholdene hvad angår utryghed og/eller kriminalitet.


	50. Kan projektet påvirke vindforhold / turbulens?
	
	X

	Der er ingen elementer i projektet, som vurderes at påvirke vindforhold.


	51. Kan projektet give anledning til gener i form af skyggevirkninger / refleksion?
	
	X

	Der er ingen elementer i projektet, som giver anledning til gener i form af skyggevirkninger eller refleksion.

	52. Kan projektet give anledning til gener fra skadedyr?
i anlægsfasen:


i driftsfasen:

	
	


X


X

	


Der er ikke noget i projektet, der ændrer forholdene for skadedyr.

Der er ikke noget i projektet, der ændrer forholdene for skadedyr.


	53. Må projektet forventes at udgøre en særlig risiko for uheld?
i anlægsfasen:


i driftsfasen:

	
	


X


X

	


Der er ingen elementer i anlægsfasen, som forventes at udgøre en særlig risiko for uheld.

Der er ingen elementer i driftsfasen, som forventes at udgøre en særlig risiko for uheld.


	Klima
	
	
	

	54. Medfører projektet væsentlige ændringer i energiforbrug?
	
	X

	Der er ingen elementer i projektet, som giver anledning til væsentlige ændringer i energiforbruget

	55. Medfører projektet en væsentlig udledning af klimagasser?

(Klima-, Energi- og Forsyningsministeriets 
vejledning om ’Vurdering af konsekvenser for klima, miljø 
og natur’ opgør at en udledning på 10.000 ton CO₂-ækvivalenter eller mere årligt, er en væsentlig udledning[footnoteRef:6].  [6:  Vejledning om vurdering af konsekvenser for klima miljø og natur] 


10.000 ton CO₂-ækvivalenter svarer til fx 750 gennemsnitsdanskeres udledning på et år, eller cirka det samme som en dieseldrevet lastbil udleder ved at køre 219 gange rundt om jorden ved ækvator.)

	
	X

	Klimagasudledningen fra projektet vurderes at være markant mindre end de 10.000 ton CO₂-ækvivalenter eller mere årligt, som Klima-, Energi- og Forsyningsministeriet vurderer som væsentligt i en miljøvurderingssammenhæng. 




	56. Er projektet placeret i et område med særlig oversvømmelsesrisiko?

	
	X

	Der er kun begrænsede markeringer på bluespot-kortet i og omkring projektområdet, hvorfor det vurderes at der ikke er en særlig oversvømmelsesrisiko, som kan påvirke projektet. Projektet vurderes heller ikke at medføre yderligere risiko for oversvømmelser i området.


	Kendetegn ved den potentielle miljøpåvirkning  

	Ja
	Nej
	Tekst

	57. Er området, hvor projektet tænkes placeret, sårbart overfor den forventede miljøpåvirkning: 

	
	X

	De forventede miljøpåvirkninger (kryds i rødt felt) fremgår af ovenstående som:

· 14. Overfladevand
Bornholms Regionskommune vurderer, at projektet ikke medfører en væsentlig påvirkning i forhold til overfladevand og bidrager til målopfyldelse af vandrammedirektivet i forhold til overfladevand.

· 24. Natur nationalt
Bornholms Regionskommunes vurderer, at projektet ikke vil medføre en væsentlig påvirkning på national natur. Det er ligeledes forventningen, at der kan opnås de nødvendige dispensationer til projektet.

· 26. Rødlistearter
Bornholms Regionskommune vurderer, at projektet ikke vil medføre en væsentlig påvirkning på flora og fauna.

· 28. Flora og fauna
Bornholms Regionskommune vurderer, at projektet ikke vil medføre en væsentlig påvirkning på flora og fauna.

· 29. Spredningskorridorer
Bornholms Regionskommune vurderer at projektet ikke vil medføre væsentlig påvirkning på spredningskorridorer.

Bornholms Regionskommune vurderer samlet, at projektområdet ikke er sårbart overfor de forventede miljøpåvirkninger. 


	58. Den forventede miljøpåvirknings geografiske udstrækning i areal:

	
	Projektområdet er 300 m2 og miljøpåvirkningen vurderes at være helt lokal.

	59. Omfanget af personer der forventes berørt af miljøpåvirkningen:

	
	Ejere og brugere af matriklen samt nærmeste naboer forventes berørt af miljøpåvirkningen.


	60. Vil den forventede miljøpåvirkning række ud over kommunens område:

	
	X

	Projektets miljøpåvirkninger vurderes at påvirke lokalt i projektområdet og i de umiddelbare omkringliggende arealer, dog ikke ud over kommunens område.


	61. Vil den forventede miljøpåvirkning berøre nabolande:

	
	X

	Projektet vurderes at påvirke lokalt i projektområdet og i de umiddelbare omkringliggende arealer og vil derfor ikke berøre nabolande.

	62. Forventes miljøpåvirkningerne at kunne være væsentlige –

Enkeltvis:

Eller samlet:

	
	



X


X

	



Projektet vurderes at medføre mindre påvirkninger, som ikke enkeltvis kan anses for væsentlige.

Projektets enkelte påvirkninger på miljøet vurderes ikke samlet set at være væsentlige.


	63. Er der andre anlæg, aktiviteter eller planlægning i området, der sammen med det ansøgte medfører en påvirkning af miljøet (Kumulative forhold):
	
	X

	Bornholms Regionskommune har ikke kendskab til andre projekter i nærområdet, der sammen med projektet kan medføre en miljømæssig påvirkning.

	64. Må den samlede miljøpåvirkning betegnes som kompleks:

	
	X

	Det er få faktorer som vurderes at kunne blive påvirket og påvirkningerne vurderes ikke væsentlige eller komplekse.

	65. Er der stor sandsynlighed for miljøpåvirkningen:

	X
	

	Miljøpåvirkningen forventes at opstå ved udførelse af projektet.



	66. Er påvirkningen af miljøet –


Varig:

Hyppig:

Reversibel:

	



X



X
	





X
	



Såfremt projektet gennemføres, vil påvirkningerne opstå.

Projektet skal kun gennemføres én gang.

I tilfælde af, at der sker en uforudset påvirkning, vil spærringen kunne genopføres.


	Konklusion

	Ja
	Nej
	Tekst

	Giver resultatet af screeningen anledning til at antage, at det anmeldte projekt vil kunne påvirke miljøet væsentligt, således at det er VVM-pligtigt?






	
	X

	Bornholms Regionskommune vurderer, at der ikke er miljøvurderingspligt. Kommunen lægger vægt på:

· at projektet ikke vil påvirke udpegningsgrundlaget for Natura 2000-områder eller yngle- og rasteområder for Bilag IV-arter.
· at projektet ikke forringer eller forhindrer målopfyldelsen i vandrammedirektivet for overfladevand eller grundvand
· at der ikke vurderes at være væsentlige negative miljøpåvirkninger af projektet
· at projektet ikke strider mod den planlægningsmæssige anvendelse af området

